Dodaj svoj predmet v Muzej okusov!
2025-01-29 00:00 - 2025-06-01 00:00 (Europe/Paris) | Maribor center / splet
Si predstavljate, da vaš dežnik, babičin recept ali star košček mila postanejo del muzejske zbirke?
Pridružite se projektu Muzej okusov in soustvarite edinstveno virtualno zbirko, kjer vsak predmet pripoveduje svojo zgodbo o sladkem, slanem, kislem, grenkem ali pikantnem spominu.
Sodelujte v treh korakih:
1. Izberite predmet, ki vas povezuje z okusom.
2. Fotografirajte ga in napišite zgodbo o njegovem pomenu.
3. Pošljite prispevek preko obrazca.
Muzej okusov je sodoben projekt Pokrajinskega muzeja Maribor, ki združuje preteklost in sedanjost z inovativnimi pristopi. Njegov osrednji cilj je raziskovanje, interpretacija in doživljanje okusov, ki so nosilci spominov in pomemben del kulturne dediščine.

Povezava do originalnega članka

Marko Jakše: Blizu … bliže … še bliže
2025-02-07 19:00 - 2025-03-15 14:00 | Maribor center / MMC KIBLA, Ulica kneza Koclja 9, Maribor
Samostojna razstava Marka Jakšeta
Vabljeni na odprtje samostojne razstave Marka Jakšeta Blizu … bliže … še bliže, ki bo v petek, 7. februarja 2025, ob 19. uri v prostoru za umetnost KiBela.
Par besed temintistim, ki menijo, da “slikam sanje”. Ne preslikavam sanj. Ne bi si niti drznila poskusiti, ker vem, da bi pogrnila … Jasno mi je, da kaj bolj norega, kot so sanje in naša stvarnost, ne obstaja. Umetnost je nekje vmes. Vmesnik med dvema “norostma”.
Nobena umetnina, najsi bo še tako “odbita”, “nora”, “odpulena”, “fuknena”, “izmišljena”, se ne more kosati s “sanjsko in življenjsko norostjo”. »Čiv čiv!«
Vaša Maruha

Povezava do originalnega članka

Razstava Petre Berčan: Neizrečeno
2025-02-19 18:00 - 2025-04-09 00:00 | 3551d87a-c15e-4c50-9118-a278c973d2f8
Konceptualna razstava Petre Berčan v Galeriji Media Nox
V sredo, 19. februarja 2025, se ob 18. uri v Galeriji Media Nox odpira konceptualna razstava Neizrečeno umetnice Petre Berčan. Kuratorka je Sara Nuša Golob Grabner, razstava pa bo v galeriji na ogled do 9. aprila 2025. Petra Berčan (1998) je multimedijska umetnica in diplomirana oblikovalka unikatov, ki je leta 2022 končala študij na Akademiji za likovno umetnost in oblikovanje v Ljubljani – smer steklo in keramika.
Deluje na področjih kot so fotografija, skulptura, ilustracija in oblikovanje keramike. Tekom študija je sodelovala na skupinskih razstavah v Mestni galeriji Ljubljana, galeriji Meduza v Kopru ter galeriji Fakultete za družbene vede v Ljubljani.
Pred kratkim pa je imela kot zmagovalka Zine Vitrine poziva, svojo prvo samostojno fotografsko razstavo v galeriji Kamera pod okriljem galerije DobraVaga.

Povezava do originalnega članka

[Galerija Media Nox] Petra Berčan: Neizrečeno
2025-02-19 18:00 - 2025-04-09 18:00 | Galerija Media Nox
RAZSTAVA PETRE BERČAN
NEIZREČENO
Sreda, 19. februar 2025 // 18:00 // Galerija Media Nox
V sredo, 19. februarja 2025, se ob 18. uri v Galeriji Media Nox odpira konceptualna razstava Neizrečeno umetnice Petre Berčan. Kuratorka je Sara Nuša Golob Grabner, razstava pa bo v galeriji na ogled do 9. aprila 2025.
Znak sam po sebi nima pomena dokler mu ga ne pripišemo – ko pride do asociiranja pomena s podobo, je lahko znak karkoli. Prav to je intenzivno raziskovala semiotika, kjer je ogromen doprinos ustvaril Ferdinand de Saussure, ko je ustvaril dvodelni model znaka in izpostavil popolno arbitrarnost jezika. Lingvistični znak funkcionira kot povezava med konceptom in zvočnim vzorcem, oboje pa nima konkretne logične povezave s stvarjo, ki jo želimo poimenovati oziroma sestaviti v pomensko verigo znakov. V veliki meri je naš pristop do oblikovanja jezika intuitiven, onomatopoetičen, sinestetičen, predvsem pa ga dojemamo kot samoumevnega čeprav to ni. Petra Berčan je raziskovala karakter simbolov latinice in se v ustvarjalnem procesu igrala z združevanjem enakih simbolov. Reformirala je črke – simbole, ki jih poznamo kot pomensko očitne, raziskovala kako se prekrivajo, kakšne nove vzorce in nasičenost ustvarjajo ter izdelala slike z željo da bi se z razdalje zaznalo kako črke med sabo različno šumijo. Zaradi prepoznave sinestezije v lastnem procesu, ki simbole osmisli tudi kot samostojne entitete – na nekem nivoju živeče organizme, umetnica svoje ponavljajoče simbole predstavlja tudi z videom in ritmičnim a ostrim zvokom tipkanja, ki jasno narekuje disciplino v okrožju znakovnega sistema – samega po sebi abstraktnega in upogljivega. Podobno kot je Roman Opalka pristopil k svojim numeričnim slikam 1965/1–∞, da bi skozi repeticijo geste in goščenjem simbolov ujel in razumel progresijo časa, je umetnica s procesom ponavljanja raziskovala svoje zanimanje reda, geometričnih oblik vzorcev in prek tipkanja kot mantre razčlenjevala tudi samo sebe ter našla umirjenost v vizualnem redu ter ponavljanju zvokov tipkarskega stroja. Ob ogledu urejenih in minimalističnih del smo soočeni z veliko stopnjo zgostitve, ki na prvi pogled uspe komunicirati šum, ta pa govori tudi o umetničini poti skozi frustracijo, ki zaradi želje po soočenju s lastnim introspektivnim neredom vodi do popolne simetrije in čistosti. Gre za umetnost, kjer je proces njenega nastanka enako ali še bolj pomemben od končnega rezultata. Spomni nas na Franny iz Salingerjeve knjige Franny in Zooey, ki se je v trenutku miselnega kaosa s nenehnim in zaporednim ponavljanjem kratke molitve trudila uskladiti besede s svojim srčnim utripom in prek tega globlje razumeti svet, ki jo obkroža. Navidezno preprosta dela s svojimi formalnimi lastnostmi razkrivajo pomembnost umetnosti, ki svojo vsebino le nakaže in od nas zahteva, da jo razčlenimo na številne plasti in kontradikcije. Srečajo se prevpraševanje samoumevnosti vsakodnevnih vizualnih informacij, zanašanje na navidezno trdne temelje obstoja, ki ob poskusu ureditve razkrijejo svojo nestalnost in samorefleksija, ki je tudi izven umetniškega postopka običajno razkrita skozi procesualnost, ponavljanje in iskanje neodkritega v že poznanem.
O UMETNICI
Petra Berčan (1998) je multimedijska umetnica in diplomirana oblikovalka unikatov, ki je leta 2022 končala študij na Akademiji za likovno umetnost in oblikovanje v Ljubljani – smer steklo in keramika. Deluje na področjih kot so fotografija, skulptura, ilustracija in oblikovanje keramike. Tekom študija je sodelovala na skupinskih razstavah v Mestni galeriji Ljubljana, galeriji Meduza v Kopru ter galeriji Fakultete za družbene vede v Ljubljani. Pred kratkim pa je imela kot zmagovalka Zine Vitrine poziva, svojo prvo samostojno fotografsko razstavo v galeriji Kamera pod okriljem galerije DobraVaga.

Povezava do originalnega članka

Đanino Božić: Tako ali drugače
2025-02-21 18:00 - 2025-03-22 13:00 | Maribor center / artKIT, Glavni trg 14, Maribor
Odprtje samostojne razstave Đanina Božića: Tako ali drugače
Vljudno vabljeni na odprtje samostojne razstave Tako ali drugače istrskega interdisciplinarnega umetnika, slikarja, kiparja, grafika Đanina Božića, ki bo v petek, 21. februarja 2025, ob 18. uri v razstavišču artKIT.
Z vsakim od razstavljenih del, najsi gre za npr. v modro pobarvan šolski globus, rdeče avtomobilčke s predimenzioniranim strešnim tovorom, kolažirane strani zavržene knjige, ali arhiviranje lastne (klasične) slike, na videz s kančkom humorja, umetnik gledalca in gledalko potegne v sodobne teme o problematiki odpadkov in potrošniške družbe.
S tem razstava ni več samo ikonografija materialov ali golo ‘zlaganje elementov’, temveč je predvsem povezovanje dejanj, pri čemer hkrati delujejo kot umetniška in konceptualna misel.

Povezava do originalnega članka

Razstava Sonje Vulpes CAKE
2025-02-28 19:00 - 2025-03-28 22:00 | Lez Get Together
Lepo vabljeni na odprtje samostojne razstave vizualne umetnice Sonje Vulpes z naslovom Cake, ki bo v petek, 28. februarja 2025 ob 19.00 v galeriji Tkalka.
Cake, najnovejša serija grafik Sonje Vulpes, se skozi motive avtoportreta, torte in cvetja osredotoča na intimno izpraševanje ljubezni do sebe. Umetnica raziskuje osebna duševna stanja, pri čemer izhaja iz otroških spominov ter občutkov brezskrbnosti in radosti ob rojstnih dnevih.
To ni nostalgično vračanje v preteklost, temveč izhodišče za refleksijo v sedanjem času: kako se ljubezen do sebe oblikuje, kdaj postane dejanje, ki zahteva zavesten napor in kako jo doživljamo v sedanjem trenutku.
Osrednji vizualni element torte ni le simbol praznovanja, temveč nosi kompleksnejšo konotacijo. Če v vsakdanji rabi označuje prelomnice in obeležja, tu postane podaljšek telesa—metafora osebne identitete, ki jo umetnica raziskuje skozi (samo)podobo.
Cake ne tematizira ljubezni do sebe kot enoznačnega občutja sreče, temveč kot proces, ki ga pogosto zaznamujejo dvomi, ranljivost in prepoznavanje lastne vrednosti.

Povezava do originalnega članka

Umetniki za umetniško izobraževanje
2025-03-02 00:00 - 2025-03-16 00:00 | različne lokacije
2. 3. 2025 – 16. 3. 2025, različne lokacije
Umetniki za umetniško izobraževanje
V letu 2025 že četrto leto sodelujemo s Hrvaškim društvom likovnih umetnikov v okviru programa Erasmus +, imenovanem “Umetniki za umetniško izobraževanje”.

Namen sodelovanja je dijakom_injam srednjih šol za oblikovanje iz Hrvaške v sodelovanju s slovenskimi nevladnimi organizacijami ter z umetnicami in umetniki ponuditi poglobljeno umetniško izobraževanje s posameznega likovnega, intermedijskega in avdiovizualnega področja.

V Mariboru bo tako naša organizacija koordinirala izobraževanje 20 dijakov_inj iz Pule in Zadra s priznanimi umetnicami in umetnikom, ki bodo nastopile_i v vlogi mentoric in mentorja. Dijaki_nje, razdeljeni_e v štiri skupine, se bodo tako deset dni izobraževale_i na sledečih področjih: stop animacija, sitotisk, družbeno angažiran kolaž in izdelovanje keramike. Sočasno bodo spoznavale_i lokalno umetniško okolje, obiskovale_i galerije in druge umetniške produkcije. Ob zaključku izobraževalnega procesa bodo mentorice in dijaki_nje pripravili_e zaključno predstavitev umetniških procesov in izdelkov v OBRATU-prostoru umetnosti in participacije.

Vlogo mentoric in mentorja bodo v letošnjem letu prevzele:

filmska animatorka in intermedijska umetnica Asja Trost, ki bo izvajala delavnico sitotiska in ulične umetnosti,
kiparka in oblikovalka gline Manja Fürst, ki bo izvajala delavnico izdelovanja keramike,
vizualna umetnica Metka Zupančič, ki bo izvajala delavnico angažiranega kolaža,
stop animator in režiser Miloš Tomić, ki bo izvajal delavnico stop animacije.

Sodelujoče mentorice in mentor:

ASJA TROST

je diplomirala iz digitalnega oblikovanja v Berlinu, kjer je tudi delovala do leta 2016, kasneje pa je magistrirala na Akademiji za umetnost v Novi Gorici pod mentorstvom Jasne Hribernik in Mihe Colnerja. V svojem magistrskem delu se je ukvarjala s produkcijo sodobne umetnosti, s fokusom na institucionalizirano obliko umetnosti in aktivizem. V svojih delih uporablja kombinacijo analognih in digitalnih medijev, z animacijo, preslikavo in eksperimentalnim filmom pa predstavlja različne družbene situacije, ki vplivajo na vsakega izmed nas. Kot režiserka in animatorka je sodelovala pri Catican (2017), tHE mARRY jESUS gALAXY (2017), A Very Short Film (2018) in Thou Art Thyself (2020). Vsi filmi so bili prikazani na več slovenskih in mednarodnih festivalih (Festival Slovenskega Filma, Kino Otok, Animateka, StopTrik). Leta 2018 je bil tHE mARRY jESUS gALAXY, ki ga je ustvarjala skupaj z Mery Gobec, Sandro Jovanovsko in Ines Sambas, izbran v sekcijo VAF New Talents na Češkem. Kot tretja asistentka režije je sodelovala pri celovečernem filmu Rudar (2017), pod režijo Hanne AW Slak, v vlogi asistentke videa in kot video umetnica je delovala v več gledališčih (Staatsoper Berlin, Maxim Gorki Theater, SNG NG). Animirala je več glasbenih videospotov in reklam, z video instalacijami je sodelovala pri več skupinskih razstavah. V 2018 je v Carinarnici v Novi Gorici pripravila prvo samostojno razstavo. Od 2016 deluje mednarodno, brez stalnega naslova in trenutno živi v Ljubljani.

MANJA FÜRST

je na ljubljanski Likovni akademiji za umetnost in oblikovanje diplomirala iz oblikovanja keramike in stekla ter magisterij nadaljevala v Beogradu na smeri umetniška režija in konceptualna umetnost. Zanima jo ogromno vej umetnosti, zato se ob risbi in sliki, ki jo spremljata že od malih nog, rada preizkuša v različnih smereh, ki so na voljo v ustvarjalnem svetu. Že tekom študija je veliko časa posvetila igri s svetlobo, teksturami in oblikami, le-te pa najraje upodablja skozi različne umetniške prakse. Oblikovanje gline ji daje priložnost za tovrstne upodobitve in omogoča ustvarjanje vse od formalnih do konceptualnih oblik izražanja.

METKA ZUPANČIČ

je leta 2002 diplomirala na Akademiji za likovno umetnost in oblikovanje v Ljubljani, smer kiparstvo, in leta 2005 zaključila podiplomski (magistrski) študij novomedijske umetnosti. Leta 2017 je magistrirala iz umetnostne terapije.
Deluje samostojno in v skupini KOLEKTIVA (z Ladom Cerarjem in Vesno Bukovec). Po njenem razumevanju je umetniški proces oblika posredovanja, izmenjave in sodelovanja. Dela z različnimi mediji, pri čemer obravnava teme, kot so dokumenti, telo in komunikacija. Prizadeva si, da bi javno mesto približala ljudem, da bi postalo del njihovega zasebnega okolja. V zadnjih letih je sodelovala na številnih samostojnih in skupinskih razstavah ter rezidencah: v Gradcu, na Dunaju (KulturKontakt), v Ljubljani, Slovenj Gradcu, Nottinghamu, Torontu, Berlinu …
Izvedla pa je naslednje razstave: Teritoriji, identitete, mreže, slovenska umetnost 1995-2005, Moderna galerija, Ljubljana; Posebno mesto v mestu, galerija ŠKUC, Ljubljana; ’11 Bienale mladih umetnikov Evrope in sredozemskih držav’ Atene, Grčija; Narratives, -35+65 Two generations, Kunsthaus Graz, Avstrija; Trienale slovenske sodobne umetnosti, U3, Moderna galerija, Ljubljana; Galerija A+A, Benetke …
Leta 2007 je prejela štipendijo Ministrstva za kulturo Republike Slovenije. Od leta 2009 je (skupaj z Vesno Bukovec) kurirala več video razstav in festival Video in Progress v sodelovanju z galerijo Photon.

MILOŠ TOMIĆ

je ob koncu osnovne šole je začel risati, barvati, zbirati predmete z ulice, fotografirati, muzicirati … V srednji šoli je obiskoval filmsko šolo Kvadrat, ki sta jo vodila Zoran in Svetlana Popović. 2001 je diplomiral iz filmske režije na Akademiji za umetnost pod mentorstvom Miše Radivojevića. Zaključil je magistrski študij animacije na FAMU v Pragi pod mentorstvom Petra Skale. Kot gostujoči študent se je izobraževal v Madridu in Berlinu. V Pragi na FAMU je zaključil doktorski študij na temo
Dragocenost odvrženih predmetov, tj. smeti kot materiala za film in fotografije.
Leta 2013 je zastopal Srbijo na beneškem bienalu. Ustvaril je več kot šestdeset kratkih igranih,
dokumentarnih, eksperimentalnih in animiranih filmov, ki so bili prikazani na številnih festivalih.
Njegovi zadnji stop animaciji sta Ta presneta očetova kamera! (2021) in Onti (2023).

Projekt Umetniki za umetniško izobraževanje je sofinanciran iz programa Erasmus+, Ključni ukrep 1: Učna mobilnost posameznikov in Urada RS za mladino.

Povezava do originalnega članka

21. Festival komedije Pekre
2025-03-07 19:00 - 2025-03-30 19:00 | plakat-festivala-visit-maribor-pohorje-slovenia-slovenija
Festival komedije Pekre je tudi letos združil najboljše ljubiteljske gledališke skupine, ki so skozi različne komične žanre navdušile občinstvo. Selektor Rado Pavalec je izmed številnih prijavljenih izbral osem predstav, ki so občinstvu ponudile širok spekter komičnih žanrov – od burke in satire do groteske in parodije. Festival spodbuja kritični pogled na družbo skozi smeh, ki ne ustvarja sovraštva, temveč prinaša sprostitev in zabavo.
Organizatorji poudarjajo pomen komedije kot ogledala družbe ter spodbujajo nove generacije komediografov. Dogodek prinaša prostor za ustvarjalno izražanje, občinstvu pa ponuja nepozabne trenutke humorja in veselja.
Vstopnice:

predstava: 10 EUR
zadnja predstava: 15 EUR
abonma: 60 EUR

PROGRAM FESTIVALA

PREDSTAVA: November

Datum: 7. 3. 2025

PREDSTAVA: Naslov je na plakatu

Datum: 8. 3. 2025

OBVESTILO: Predstava Naslov je na plakatu je odpovedana. Vračilo kupnine je možno na prodajnih mestih. Če ste vstopnice kupili preko spleta, bo vračilo izvedeno na enak način, kot je bilo opravljeno plačilo.
PREDSTAVA: Burka o jezičnem dohtarju

Datum: 14. 3. 2025

PREDSTAVA: Poroka čistilke Marije

Datum: 15. 3. 2025

PREDSTAVA: Žabe, kratka zgodovina nečesa

Datum: 21. 3. 2025

PREDSTAVA: Življenje podeželskih plejbojev ali tuje hočemo – svojega ne damo

Datum: 22. 3. 2025

PREDSTAVA: Goli pianisti

Datum: 28. 3. 2025

PREDSTAVA: Finida

Datum: 29. 3. 2025

PREDSTAVA: Kralj ulice, Izpoved pokončnega klošarja

Datum: 30. 3. 2025

Povezava do originalnega članka

[Kulturni inkubator] Razstava Kiborgov ples
2025-03-11 18:00 - 2025-03-31 16:00 | Kulturni inkubator
MEJA MED KODAMI IN KOSTMI: EKSOSKELETON IN VIRTUALNA MATRICA
KIBORGOV PLES
Torek, 11. marec 2025 // 18:00 // Kulturni inkubator
Mlada avtorica Anika Oder se v Kulturnem inkubatorju predstavlja z razstavo Meja med kodami in kostmi: eksoskeleton in virtualna Matrica. Odprtje razstave bo v razstavišču Kulturnega inkubatorja v torek, 11. marca 2025, ob 18. uri.
Razstava vabi obiskovalce na edinstveno doživetje, kjer se umetnost, tehnologija in človeška domišljija prepletajo v interaktivni simfoniji gibanja in čutov.
Osrednji element razstave je Stelarcov znameniti eksoskelet, ki v virtualni resničnosti oživi kot interaktiven, plesni robot. Ko obiskovalci nadenejo virtualna očala, jih pričaka fascinantna vizualna in zvočna pokrajina, v kateri eksoskelet ne le hodi, temveč tudi pleše z izjemno preciznostjo in gracioznostjo. Robot reagira na gibanje obiskovalcev, kar ustvarja občutek dialoga in so-ustvarjanja med človekom in strojem. Interakcija sega onkraj običajnega opazovanja – obiskovalci lahko preko gest ali zvokov vplivajo na plesne korake in ritmične vzorce eksoskeleta.
Celotna izkušnja je zasnovana kot multisenzorična avantura. Obiskovalci poleg vizualne in interaktivne komponente občutijo tudi vibracije in subtilne zvoke, ki jih proizvaja eksoskelet med premikanjem. Svetlobni učinki in ambientalna glasba dopolnjujejo občutek futurističnega prostora, ki briše meje med človekom in strojem ter raziskuje možnosti nadgrajenega človeškega telesa. Razstava je poklon Stelarcovi viziji razširjanja človeških meja z uporabo tehnologije. Hkrati spodbuja razmišljanje o odnosu med telesom in strojem ter odpira vprašanja o prihodnosti interakcije med umetno inteligenco in človeško izkušnjo. “Kiborgov ples” je več kot razstava – je vstop v svet, kjer se tehnološka inovacija prepleta z umetniško izraženostjo in čutno fascinacijo.

Povezava do originalnega članka

Maribere: Kralj ropotajočih duhov
2025-03-12 19:00 - 21:00 | 2024-04-vetrinjski-dvor-foto-janez-klenovsek-29-scaled-jpg-20250222030005
Naslednje srečanje bomo imeli 12. 3. ob 19. uri v prostoru Freske (1. nadstropje Vetrinjskega dvora). Na srečanju se bomo pogovarjali o knjigi Mihe Mazzinija Kralj ropotajočih duhov.
Miha Mazzini nam v večkrat natisnjenem romanu pripoveduje o dvanajstletnem Egonu, ki odrašča v času socialistične Jugoslavije. Egon si želi imeti normalne najstniške probleme, vendar mu to, zaradi različnih zlorab doma in v šoli, ne uspeva.
Doma živi z nono, ki je preživela prvo svetovno vojno in halucinira duše mrtvih. Egona sili gledati podobe svetnikov in se opravičevati haluciniranim podobam iz prve svetovne vojne. Hkrati ga mama samohranilka zanemarja in mu nalaga krivdo. Mama in nona sta pa povrhu med sabo skregani, kar Egona dodatno bremeni. Egon v šoli ne najde zatočišča, saj tam doživlja spolno zlorabo s strani učitelja. Trenutke umirjenosti išče v zbiranju vinilk, poslušanju glasbe na sposojenem gramofonu in gledanje filmov. Smisel vidi v tem, da bi kupil svoj gramofon, saj bi tako lažje dobil prijatelje ali celo punco. Na poti do gramofona pa ima mnogo ovir.
Miha Mazzini (1961) je slovenski pisatelj, kolumnist, scenarist, režiser in računalnikar. Objavil je več kot 30 proznih del, ki so prevedena v 11 jezikov. Za svoje knjige in filme je prejel več različnih nagrad. Roman Kralj ropotajočih duhov je bil večkrat ponatisnjen in preveden v šest jezikov. Roman je nastal kot nadgradnja scenarija za film Sladke sanje. S to zgodbo se je Mazzini prvič lotil teme svojega odraščanja, ki jo je kasneje raziskoval še v romanih Otroštvo in Osebno.
Dogodki te sezone:

9. 4. 2025 Jon Fosse: Melanholija I
14. 5. 2025 Tina Vrščaj: Na Klancu
11. 6. 2025. Art Spiegelman: Maus

Povezava do originalnega članka

Dobrodelni koncert Soroptimist International, Humanitarnega kluba Maribor »ZANJU«
2025-03-12 19:30 - 21:00 | Maribor center / Dvorana Union
Dobrodelni koncert

Dobrodelni koncert Soroptimist International, Humanitarnega kluba Maribor »ZANJU«
Soroptimist International je mednarodno združenje poklicno uspešnih in družbeno aktivnih žensk, ki delujejo na področju izboljšanja človekovih pravic in položaja žensk. Združuje več kot 100.000 članic v 130 državah po vsem svetu.
S svojim delovanjem želimo še naprej pomagati posameznicam in družinam v stiski ter otrokom in starejšim s posebnimi potrebami. Finančno pa bomo podpirali tudi mlade nadarjene glasbenike. Sredstva letošnjega dobrodelnega koncerta bomo namenili dvema izredno nadarjenima mladima glasbenikoma, ki želita svoje znanje izpopolnjevati tudi v tujini.
Cena vstopnice: 20 € (5 € za dijake in študente ob predložitvi izkaznice v Informacijski pisarni Narodnega doma)

Nastopajoči:
Simfonični orkester SNG Maribor
Živa Ploj Peršuh, dirigentka
Mila Imak Fernandez Ostaševski, violina
Blaž Stajnko, basbariton
Organizator: Humanitarni Soroptimist klub Maribor
Koproducent: Narodni dom Maribor

Povezava do originalnega članka

Odprti horizonti #2: HUMANISTI S'PRVE
2025-03-13 10:30 - 12:00 | 274bd6c0-eff6-448d-955c-f55b0f174c89
Dijaki o fenomenu vplivnežev in sledilcev.
Festival humanistike Odprti horizonti je namenjen razpiranju družbeno aktualnih vprašanj, razvoju kritične misli, promociji humanistike in poglobljenega branja. Na dogodku bodo predstavljeni eseji, ki so jih pripravili dijaki pod mentorstvom Mihe Debenaka o fenomenu vplivnežev in sledilcev skozi sociološko-kulturološki vidik in skozi zgodovinski razvoj. Eseje bosta komentirala Tinca Lukan iz Fakultete za računalništvo in informatiko Univerze v Ljubljani in Jure Kirbiš iz Umetnostne galerije Maribor. Dogodek bo moderiral Miha Debenak.

Povezava do originalnega članka

Druženje s TransAkcijo
2025-03-13 16:00 - 19:00 | Kulturni inkubator
Druž v Mariboru
TRANS* PROSTOR
Četrtek, 13. marec 2025 // 16:00-19:00 // Kulturni inkubator
Zavod TransAkcija prihaja v Maribor, kjer bo v četrtek, 13. marca 2025, v Kulturnem inkubatorju druženje lokalnih trans in kvir oseb.
Pop-up druž v MKC Maribor bo združeval družabne igre s pogovorno skupino in se bo osredotočal na praznovanje in krepitev decentraliziranih skupnosti. Na dogodku bo tudi možnost pogovora o tranziciji ali drugih za trans osebe pomembnih temah. Dobrodošla so vsa vprašanja, nanje pa lahko odgovorimo tudi v bolj zasebnem kontekstu.

O zavodu TransAkcija:
Zavod Transfeministična iniciativa TransAkcija je nevladna organizacija, ki deluje za podporo in zavezništvo transspolnih oseb v Sloveniji. Sedež zavoda je v Ljubljani. Poleg mesečnih aktivnosti ponuja tudi podporne storitve za trans osebe ter izobraževalne programe za strokovne javnosti. Zavod TransAkcija si obenem prizadeva za sistemske spremembe v področju človekovih pravic trans in spolno raznolikih oseb v Sloveniji, s poudarkom na ureditvi pravnega priznanja spola in zagotovitvi ustrezne zdravstvene oskrbe transspolnih oseb.
Vabljene_i!

Povezava do originalnega članka

Moja knjiga lepo prosi ...
2025-03-13 17:00 - 2025-03-29 12:00 | Maribor center / Trafika ob Mestnem parku
Razstava spominskih knjig
Spominske knjige so bile še do devetdesetih let priljubljen način izražanja naklonjenosti in prijateljstva, še posebej med osnovnošolci. Vanje so svoje misli zapisovale sošolke in sošolci, učitelji, starši, stari starši, prijatelji, duhovniki …
Spominske knjige so že zdavnaj nadomestile sodobne tehnologije, a v zadnjem času raziskovalci spominskih knjig vse bolj prepoznavajo njihovo resnično vrednost. Spominske knjige so zanimiv vir biografskih podatkov o ljudeh, ki so vanje pisali, podajajo vpogled v kulturno ozadje oziroma miselnost časa, v katerem so vpisovalci pisali in ustvarjali.
Zapise s priljubljenimi izreki, verzi, intimnimi mislimi … so spremljali raznovrstni likovni elementi: risbe, gravure, fino vezeno okrasje, silhuete iz papirja, kodri las, stisnjene rože in natisnjene komercialne podobice.
Najpogostejši likovni motivi so bili girlande, srca in cvetlice, kot so spominčice, vrtnice in nageljni. Spominske knjige so dragoceno pričevanje preteklih dni.

Povezava do originalnega članka

10. Dnevi Arnolda Tovornika 2025
2025-03-13 19:00 - 2025-03-18 00:00 | 4fb05f37-8152-46a2-ae80-6cf2f41404ad
Od 13. marca 2025 do 18. marca 2025 vas prisrčno vabimo v selniški Hram kulture Arnolda Tovornika
Spoštovani ljubitelji kulture in gledališča, z velikim ponosom in veseljem vas pozdravljamo na 10. Dnevih Arnolda Tovornika, ki letos obeležujejo pomemben jubilej. Desetletje umetniškega ustvarjanja, gledaliških presežkov in nepozabnih trenutkov nas je pripeljalo do te posebne izvedbe, ki nosi še večjo težo in pomen. Ko smo pred desetimi leti zasnovali te dneve, smo si želeli ustvariti prostor, kjer bi se lahko prepletali umetnost, kultura in dediščina Arnolda Tovornika. Danes lahko s ponosom rečemo, da so Dnevi Arnolda Tovornika postali nepogrešljivi del kulturnega dogajanja, ki vsako leto pritegne številne ustvarjalce in ljubitelje gledališča. Letošnja jubilejna izvedba prinaša še bogatejši program, poln izjemnih predstav, ki odsevajo duh umetnosti, strasti in predanosti gledališki umetnosti. Ponosni smo, da lahko skupaj z vami praznujemo to izjemno desetletno pot in se veselimo prihodnjih izzivov ter novih zgodb, ki jih bomo ustvarili skupaj.

Povezava do originalnega članka

Sokijev Masterclass
2025-03-13 20:00 - 22:00 | Maribor center / Narodni dom Maribor
Lars Ulrich, ikona svetovnega bobnanja in soustanovitelj legendarne skupine Metallica, praznuje 40-letnico sodelovanja z japonsko znamko TAMA. Ob tej izjemni priložnosti so pri znamki v sodelovanju z Larsom zasnovali izjemno omejeno serijo bobnarskih kompletov, identičnih tistim, ki jih Lars uporablja na svetovni turneji za najnovejši album 72 Seasons.
Na svetu obstaja zgolj 78 takšnih kompletov – Lars jih ima šest, 72 pa jih je šlo med izbrane glasbenike po vsem svetu. Med prejemniki tega ekskluzivnega bobnarskega kompleta je tudi Marko Soršak – Soki, priznani slovenski bobnar, ambasador znamke TAMA od leta 2005 in velik oboževalec Metallice.
Sokijev Masterclass / Bobnarska klinika – Dogodki za navdih: glasba, izobraževanje in dobrodelnost
Ob tej pomembni obletnici bo v 2025 organziranih več aktivnosti.
Prvi masterclass bo vključeval:

Pogovorni in zabavni del: Soki bo delil svojo zgodbo z Metallico in bobni TAMA ter svoje izkušnje z igranjem na legendarnih bobnih.
Glasbeni del: Izvedba največjih uspešnic Metallice v sodelovanju z gostujočimi glasbeniki.
Praktični del: Obiskovalci bodo lahko od blizu spoznali Larsov komplet in ga tudi preizkusili.

Uspešnice Metallice bodo odigrali znameniti slovenski glasbeniki:

Jani Hace (Siddharta), bas kitara;
Bor Zuljan (Šank Rock), kitara;
Gregor Jančič (Happy ‘Ol McWeasel), vokal;
Marko Soršak Soki (Elvis Jackson), bobni.

Povezava do originalnega članka

Likovna semena
2025-03-14 10:00 - 2025-03-28 15:00 | Maribor center / Razstavišče Vetrinjski
Razstava Likovna semena odraža bogastvo in raznolikost otroške likovne ustvarjalnosti. Razstavljeni izdelki vedno znova presenečajo s svojo dodelanostjo in dovršenostjo individualnega likovnega izraza ter s svežimi in ustvarjalnimi pristopi.
Društvo likovnih pedagogov Pedagoški liki in Društvo Mars vabita na že 3. letno pregledno razstavo otroškega likovnega ustvarjanja v vzhodni Sloveniji.
Namen razstave je spodbuditi mlade ustvarjalce in ustvarjalke ter njihove mentorje in mentorice k predstavitvi otroških likovnih del v galerijskem prostoru, reflektirati stanje likovne pedagogike v vzhodni Sloveniji ter izmenjati znanje in izkušnje ob primerih dobrih praks.
Razstava Likovna semena je vsakoleten dogodek, ki odraža bogastvo in raznolikost otroške likovne ustvarjalnosti. Razstavljeni otroški izdelki vedno znova presenečajo s svojo dodelanostjo in dovršenostjo individualnega likovnega izraza ter s svežimi in ustvarjalnimi pristopi, ki jih mladi prinašajo v svet likovnega ustvarjanja pod mentorstvom svojih učiteljev in mentorjev.
Obisk razstave je priložnost za uvid v raznolike likovne rešitve, s katerimi otroci izražajo svoje misli, čustva in doživljanja. Je priložnost za družine, da se povežejo z ustvarjalnimi svetovi svojih otrok in spodbudijo nadaljnje raziskovanje umetnosti. In je priložnost za izkazovanje podpore mladim, talentiranim ustvarjalcem. Vabimo vse, ki cenite moč otroške domišljije in ustvarjalnosti, da nas obiščete.
Povezava do originalnega članka

Netopir Kazimir 3+
2025-03-14 17:00 | Velika dvorana
Svetlana Makarovič / 35 min

Mali netopir Kazimir staršema in drugim netopirjem nenehno postavlja vprašanja ter tako ves čas kazi mir. Glavno vprašanje, ki mu ne da miru, je, kdo ali kaj pravzaprav je: miš ali ptič ali … Ker mu nihče ne zna odgovoriti, gre najprej povprašat miši. Miši se ne morejo zediniti; bega jih, ker ima Kazimir krila … Miši pa kril nikoli niso imele. Zato ga pošljejo k ptičem, naj njih povpraša, kako je z njim. In sova mu zabrusi, da je le navadna miš, ki leti. Ker ne dobi odgovora niti pri miših
niti pri ptičih, se Kazimir razočaran in utrujen od poti odpravi nazaj domov. Na poti gre mimo pokopališča. Tam zagleda kip angela … Vpraša vrabca, kaj oziroma kdo je tisti mali človek s perutmi oziroma prhutmi. Angel, človeški angel je to, mu odgovori vrabec. In tako Kazimir pride do spoznanja: netopirji so mišji angeli!
Predstava je primerna tudi za prvo triado OŠ

Nakup kart

Povezava do originalnega članka

Umetniki za umetniško izobraževanje: zaključna razstava
2025-03-14 18:00 | OBRAT
14. 3. 2025 ob 18.00, OBRAT
Umetniki za umetniško izobraževanje: zaključna razstava
V petek, 14. 3. 2025, te ob 18.00 vabimo v OBRAT, prostor umetnosti in participacije na zaključno razstavo umetniških del, ki v zadnjih dveh tednih nastajajo izpod rok 20 dijakov_inj iz Pule in Zadra.

Vlogo mentoric in mentorja ustvarjalnih delavnic so v letošnjem letu prevzele_i:
– filmska animatorka, intermedijska umetnica Asja Trost, ki izvaja delavnico sitotiska in ulične umetnosti,
– stop animator in režiser Miloš Tomić, ki izvaja delavnico stop animacije,
– vizualna umetnica Metka Zupančič, ki izvaja delavnico angažiranega kolaža,
– kiparka in oblikovalka gline Manja Fürst, ki izvaja delavnico izdelovanja keramike.

Na ogled bodo dela narejena v tehnikah stop animacije, sitotiska, kolaža in keramike.

Projekt Umetniki za umetniško izobraževanje je sofinanciran iz programa Erasmus+ in Urada RS za mladino.

Povezava do originalnega članka

Odprti horizonti #2: Okrogla miza na šahovnici
2025-03-14 18:00 - 20:30 | odprti-korizonti
Festival humanistike Odprti horizonti je namenjen razpiranju družbeno aktualnih vprašanj, razvoju kritične misli, promociji humanistike in poglobljenega branja.
Druga festivalska edicija tematizira fenomen vplivnežev in sledilcev, ki ga bodo osrednji gostje festivala na svež in sproščen, a hkrati argumentiran način osvetlili z različnih perspektiv.
Gostje festivala: Matjaž Ezgeta, Pia Prezelj, Manca G. Renko, Boris Vezjak.
Na dogodku bomo podelili hevreko, priznanje za prispevek k promociji humanistike.
Pogovor o festivalski temi z gosti in publiko bo moderiral Igor Černe. Glasba: Gorazd Strlič, violončelo

Povezava do originalnega članka

Interstellar Bungalow (AUT) v Vetrinjcu
2025-03-14 20:00 - 23:00 | Maribor center / Vetrinjc – BarCoda
Lo-fi pop s kavča!
Lo-fi pop s kavča! Gladke melodije, lahkotna, delno nadrealistična besedila in indie-rockovske harmonije na kitarski podlagi. Rezultat so slogovno raznolike, melodične, optimistične pesmi v slogu „naredi sam“.
Interstellar Bungalow so Matteo Sattler (Robotra), Selina Galka (OXYJANE, Viosphere) in Thomas Hammer (Cryptic Commands, Robotra) iz Gradca.
Vstop je prost, prispevki dobrodošli.

Povezava do originalnega članka

JIM BLACK & THE SHRIMPS
2025-03-14 20:30 - 22:30 | Maribor center / Mali oder Narodnega doma
Jazz v Narodnem domu, Mali oder
Newyorški veteran Jim Black je verjetno eden ključnih in najbolj iskanih bobnarjev našega časa. Od Laurie Anderson, preko Dave Douglasa, Tima Berna, Lee Konitza, do Johna Zorna: seznam glasbenikov s katerimi je snemal ali igral je dobesedno neskončen.
Super-energičen slog igranja in nadvse zabaven izraz med igro sta njegova zaščitna znaka. Duhovito poimenovana skupina »rakcev« pa predstavlja nekatere najboljše berlinske jazziste s prekipevajočo energijo. Najbolje jih opiše kar Jim Black: »počutil sem se glasbeno nemiren, potreboval sem nove izzive.
Pojavila se je potreba, podobna tisti, ki jo posameznik najde v ekstremnem športu ali morda tisti energiji, ki jo sprošča vznemirjenje ob vožnji divjega športnega avtomobila … Tako sem ustvaril skupino, ki odraža to nujnost in energijo.«
Asger Nissen – altovski saksofon Julius Gawlik – tenorski saksofon Felix Henkelhausen – kontrabas Jim Black – bobni

Povezava do originalnega članka

GRAJSKI VRTOVI IN OBEDI
2025-03-15 10:00 | 2aee31b9-4367-490c-ac09-f81a7f0157d2
Na kulinaričnih delavnicah, ki jih bo vodila Meta Pivec, strokovna sodelavka v Botaničnem vrtu Univerze v Mariboru, bomo spoznavali uporabne sezonske rastline, ki rastejo na naših vrtovih.Izven zelenjavnih gredic naših vrtov uspevajo pleveli in cvetlice, s katerimi si lahko vitaminsko in energijsko popestrimo vsakdanje obroke. Na kulinaričnih delavnicah, ki jih bo vodila Meta Pivec, strokovna sodelavka v Botaničnem vrtu Univerze v Mariboru, bomo spoznavali uporabne sezonske rastline, ki rastejo na naših vrtovih. Na prvem srečanju, ki po vrtnarskem koledarju Karla Foesterja, slavnega nemškega vrtnarja, sodi v predpomlad, bomo z užitnimi pleveli pripravili jajčno omleto in si skuhali zeliščni čaj.
(Grajska kavarna, vhod s Trga svobode)
* plačljiv program, cena delavnice je 15,00 € po udeležencu, predhodne prijave na: museum@museum-mb.si ali 02 228 35 51, omejeno število udeležencev, prijave do 13. 3. 2025 oz. do zapolnitve prostih mest

Povezava do originalnega članka

GRAJSKI VRTOVI IN OBEDI - ustvarjalna delavnica
2025-03-15 10:00 - 12:00 | Maribor center / Pokrajinski muzej Maribor (Grajska 2, Maribor)
GRAJSKI VRTOVI IN OBEDI – ustvarjalna delavnica

Ustvarjalna sobota: Svet 3D printanja
2025-03-15 11:00 - 13:00 | Kulturni inkubator
USTVARJALNE SOBOTE
SVET 3D PRINTANJA
Vsaka 3. sobota v mesecu // 11:00-13:00 // Kulturni inkubator
Kulturni inkubator Mladinskega kulturnega centra Maribor (MKC Maribor) ob sobotah odpira vrata spoznavanju ustvarjanja s 3D tehnologijami. Vsako tretjo soboto v mesecu se lahko med 11. in 13. uro pridružite brezplačnemu mentorskemu srečanju, ki bo namenjeno spoznavanju vseh faz in stopenj zahtenovsti 3D printanja.
Dogodek je namenjen tako začetnikom kot tistim, ki že imajo nekaj izkušenj in želijo nadgraditi svoje znanje. Za vsa vprašanja in nasvete bo na voljo mentorica Anika Oder.
Kaj lahko pričakujete?

Spoznali boste osnove 3D modeliranja in priprave modelov za tisk.
Naučili se boste upravljati 3D tiskalnike ter razumeti različne tipe materialov (PLA, ABS, PETG itd.).
Reševanje težav med tiskanjem in optimizacija tiskarskih nastavitev.
Možnost posveta o vaših projektih, izmenjave idej in pridobivanja nasvetov. Dogodek poteka v sproščenem okolju, kjer bo na voljo tudi praktični prikaz delovanja 3D tiskalnika. Mentor z izkušnjami na tem področju vam bo na voljo za vsa vprašanja in podporo pri vašem ustvarjanju.

Udeležba je brezplačna. Vabljeni!

Povezava do originalnega članka

SEME SVETEGA FIGOVCA
2025-03-15 19:00 | Maribor center / Vojašniški trg 2A, 2000 Maribor
FILM V MINORITIH
Mohammad Rasoulof, 2024, Iran, Nemčija, Francija V napetem političnem trilerju, ki so ga morali snemati skrivaj, družina postane mikrokozmos sodobnega Irana. Imanovo napredovanje na mesto preiskovalnega sodnika na sodišču revolucionarne garde sovpada z obsežnimi javnimi protesti po smrti mlade ženske na ulicah Teherana.
Demonstracije in strog vladni odziv zamajejo tudi dinamiko v njegovi družini – medtem ko se Iman spopada s psihološkim bremenom nove službe, sta njegovi hčeri Rezvan in Sana pretreseni zaradi dogodkov, žena Najmeh pa skuša družino držati skupaj.

Povezava do originalnega članka

Vito Marence duo flamenco v Vetrinjcu
2025-03-15 20:00 - 23:00 | Maribor center / Vetrinjc – BarCoda
flamenco tradicija v moderni preobleki
Vito Marence je študiral Flamenco glasbo na roterdamskem konservatoriju, pri profesorju Paco Peñji, ter živel v Cadizu, Jerezu, Sevilji in drugih mestih na jugu Španije in Nizozemske, kjer je sodeloval s številnimi flamenco glasbeniki, plesalkami, plesalci.
S svojo glasbo predstavlja flamenco tradicijo v moderni preobleki, njegova glasba pa je odsev večnega raziskovanja ter iskanja unikatnosti. Komponist in kitarist je v duo zasedbi s tolkalistom (cajonistom) Andrejem Tomazinom ohranil esenco tradicionalne flamenko kitare ter ritmov te glasbe, kjer je v bogati moderni flamenco kitarski tradiciji čutiti elemente klasične, jazz, latinsko ameriške, indijske klasične glasbe.

Povezava do originalnega članka

Plesni utripi
2025-03-17 18:00 - 19:30 | Maribor center / Lutkovno gledališče Maribor
Območna plesna revija Plesni utripi mariborskih plesnih skupin
2 dneva, 198 plesalk in plesalcev, 32 miniatur iz ustvarjalno brbotajočih plesnih skupnosti Galerije Plesa Maribor, Centra plesa Maribor, Baletne pravljice, Plesnega društva Ana, Športnega kulturnega zavoda Vibe, Osnovne šole Kamnica, Osnovne šole Jakobski dol in Plesne izbe Maribor.
Plesni utripi so pregledne območne revije otroških in mladinskih skupin, delujočih v kulturnih društvih, zavodih in šolah, kjer se ukvarjajo z različnimi pristopi in zvrstmi in jim je cilj predstaviti idejno bogato, sporočilno jasno in prepričljivo izvedbeno plesno miniaturo.
Plesne utripe strokovno spremlja regijska selektorica Tina Valentan, plesalka, pedagoginja in koreografinja, ki bo izbrala miniature za regijsko mladinsko plesno revijo v Murski Soboti in regijsko otroško plesno revijo v Selnici ob Dravi.

Povezava do originalnega članka

Komedija PIVO
2025-03-17 20:00 - 21:30 | Maribor center / Narodni dom Maribor
Komedija v Narodnem domu

Pivo – Skoraj komedija

Komedija o očetu in sinu, ki ju spremljamo skozi šest desetletij skupnega življenja, od otroštva do starosti. S polno mero humorja in topline nas vodi skozi prve ljubezni, poroke, ločitve, šport, kulturo ter medgeneracijske odnose. Vedno ob kozarcu piva in življenjskih izzivih, ki jih mnogi poznamo.
V vlogah Gojmir Lešnjak – Gojc in Jaša Jamnik, pod režijo Sama M. Strelca. Avtor Miro Gavran je priznani hrvaški dramatik z več kot 400 gledališkimi uprizoritvami po vsem svetu.

Igrata: Gojmir Lešnjak Gojc in Jaša JamnikAvtor: Miro GavranPrevod, režija in scenografija: Samo M. StrelecKostumografija: Bjanka Adžić UrsulovProdukcija: Smejmo seOrganizator: Narodni dom Maribor

Povezava do originalnega članka

Uvod v digitalno nomadstvo
2025-03-18 18:00 - 21:00 | Maribor center / Studio
Zanima vas svoboda in fleksibilnost dela na daljavo, a ne veste, kje začeti? Naš dogodek “Digitalno nomadstvo; uvod v delo na daljavo” je zasnovan posebej za mlade, ki želite vstopiti v svet dela na daljavo in graditi uspešno kariero, ne glede na lokacijo.
Kaj boste izvedeli?
Kako se pripraviti na delo na daljavo.
Katere industrije ponujajo največ priložnosti za digitalne nomade.
Ključne veščine, potrebne za uspeh.
Kako izkoristiti spletne platforme za iskanje projektov ali zaposlitev.
Podrobnosti dogodka:
Datum: 18. marec
Ura: 18:00
Lokacija: Lokal Vetrinjc – BarCoda, Maribor
Prijava: https://docs.google.com/…/1FAIpQLSeeC…/viewform…
Kaj lahko pričakujete?
Navdihujoč pogovor o izbiri prave smeri, pripravi na tržišče dela na daljavo, in potrebnih veščinah za uspeh.
Raziskovanje industrijskih priložnosti in strategij za iskanje dela.
Možnost postavljanja vprašanj in neposrednega komuniciranja z našim gostom, Nejcem Žnidarjem, izkušenim digitalnim nomadom.
Prenos uporabnih nasvetov in strategij, mreženje, učenje, osebna in poslovna rast.
Zakaj se udeležiti? Ta dogodek vam bo pomagal razumeti, kako lahko svoje znanje in izkušnje uporabite za prehod v delo na daljavo, odkriti priložnosti za neodvisnost in globalno mobilnost!
Prijavite se in bodite del zgodbe, ki gradi boljši svet!

Povezava do originalnega članka
